Document ID: 32011R1262

A BIZOTTSÁG 1262/2011/EU VÉGREHAJTÁSI RENDELETE
(2011. december 5.)
az 1342/2007/EK tanácsi rendelet V. mellékletének az Orosz Föderációból származó egyes acéltermékek keretmennyisége tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Orosz Föderációból származó egyes acéltermékek behozatalára vonatkozó egyes korlátozások kezeléséről szóló, 2007. október 22-i 1342/2007/EK tanácsi rendeletre (1) és különösen annak 5. cikkére,
mivel:
(1)
Az Európai Közösség és az Orosz Föderáció 2007. október 26-án megállapodást kötött egyes acéltermékek kereskedelméről (2) (a továbbiakban: megállapodás).
(2)
A megállapodás 3. cikkének (3) bekezdése szerint egy adott naptári év során fel nem használt keretmennyiségeknek a következő naptári év megfelelő keretmennyiségeibe történő átvitele a megállapodás II. mellékletében meghatározott megfelelő keretmennyiség 7 %-áig engedélyezett.
(3)
A megállapodás 3. cikkének (4) bekezdése értelmében az adott termékcsoport keretmennyiségének legfeljebb 7 %-át lehet egy vagy több más csoportba átvinni.
(4)
Oroszország értesítette az Európai Uniót, hogy a megállapodásban megállapított határidőkön belül alkalmazni kívánja a 3. cikk (3) és (4) bekezdésében meghatározott rendelkezéseket. Oroszország kérelme miatt indokolt a 2011. évre vonatkozó keretmennyiségek megfelelő módosítása.
(5)
A megállapodás 10. cikke értelmében minden éves meghosszabbítással 2,5 %-kal növekednek az egyes termékcsoportokra vonatkozó keretmennyiségek.
(6)
Az 1342/2007/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
Az 1342/2007/EK rendelet V. mellékletének helyébe az e rendelet mellékletében szereplő szöveg lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. december 5-én.

Labels: 18
3
1